Winter’s Gate

Winter’s Gate on suomalaisen melodisen death metal -yhtyeen Insomniumin seitsemäs studioalbumi, joka ilmestyi 23. syyskuuta 2016 levymerkillä Century Media. Albumi sijoittui Suomen albumilistan ensimmäiseksi julkaisuaan seuranneella viikolla 39/2016. Winter’s Gate on konseptialbumi, joka koostuu yhdestä 40-minuuttisesta kappaleesta. == Taustaa == Idea ainoastaan yhden kappaleen sisältävän albumin tekemisestä virisi loppusyksyllä 2013 Insomniumin edellisen albumin Shadows of the Dying Sunin harjoitus- ja sovitussessiossa, jonka joutoaikana yhtyeen jäsenet sattuivat kuuntelemaan ruotsalaisen Edge of Sanityn Crimsonia (1996). Seuraavan kesän kiertueella kitaristi Ville Friman esitteli muille muutaman riffin, joiden pohjalta albumi alkoi rakentua. Frimanin ideoista syntyi lopulta jotakuinkin kappaleen alkupuolisko. Loppupuolisko on pääasiassa toisen kitaristin Markus Vanhalan säveltämä, mutta mukana on myös laulaja-basisti Niilo Seväsen säveltämä hitaampi ja raskaampi doom-osio. Albumilla on myös aiempaa selvempiä black metal -henkisiä osioita. Albumin alku- ja loppupäässä on erilaisina sovituksina toistuvia teemoja. Albumin tarina perustuu Seväsen vuonna 2007 julkaisemaan Talven portti -novelliin, joka kertoo talvea vasten myyttistä saarta etsimään lähtevästä viikinkijoukosta. Novelli voitti Nova-novellikilpailun (2007, jaettu Anne Alasirniön kanssa) ja sijoittui neljänneksi Atorox-äänestyksessä (2009). Tavanomainen Insomnium-albumi sävelletään ensin valmiiksi ennen sanoittamista, mutta tällä kertaa musiikki valmistui tarinan inspiroimana. == Tuotanto == Winter’s Gaten rummut äänitettiin SF Sound Studiolla, koskettimet Scoring Helsinki -studiolla ja kitarat, basso ja laulu Studio Korkeakoskessa. Albumin tuotti Insomnium yhdessä Teemu Aallon kanssa. Albumin miksasi ja masteroi Dan Swanö, joka oli aikoinaan Edge of Sanityn johtohahmo. Insomniumin edellisten albumien tapaan albumilla vierailee kosketinsoittaja Aleksi Munter. Albumista julkaistiin CD- ja LP-versiot sekä rajoitettu artbook-versio. Jälkimmäinen on Teemu Tähkäsen kuvittama ja sisältää myös alkuperäisen novellin suomeksi, englanniksi ja saksaksi sekä Seväsen lukeman äänikirjan. == Vastaanotto == Winter’s Gate sijoittui Suomen albumilistan ensimmäiseksi julkaisuaan seuranneella viikolla 39/2016. Se oli Insomniumin ensimmäinen listaykkösalbumi – parhaimmillaan yhtye oli sijoittunut toiseksi edellisellä albumillaan Shadows of the Dying Sunilla. Albumi pysyi Suomen albumilistalla yhteensä viiden viikon ajan. Albumi nousi listoille myös Sveitsissä, Saksassa, Itävallassa, Ranskassa, Belgian Valloniassa ja Flanderissa sekä Yhdysvalloissa. Albumi ylsi Soundin toimittajien Vuoden kotimaiset levyt 2016 -listan sijalle 6. Raskaampaan musiikkiin keskittynyt sisarlehti Inferno puolestaan valitsi Winter’s Gaten vuoden parhaaksi kotimaiseksi albumiksi. === Arvostelut === * Inferno: * Imperiumi.net: 10 * Kaaoszine: 9½/10 * Soundi: == Kiertue == Winter’s Gaten kiertue alkoi Suomesta lokakuussa 2016. Yhtye soitti albumin kokonaisuudessaan kiertueella. Tammikuussa 2017 yhtye esiintyi muualla Euroopassa lämmittelijöinään Barren Earth ja Wolfheart. Heinäkuussa 2017 Insomnium esitti Winter’s Gaten Ilosaarirockissa Joensuun kaupunginorkesterin kanssa. Kappaleen sovitti orkesterille puolalainen kapellimestari Krzysztof Dobosiewicz. Yhtyeen mukana lavalle nousi myös albumin kosketinosuuksia säveltänyt ja sovittanut Aleksi Munter. == Kappale == Sävellys: Ville Friman, Markus Vanhala ja Niilo Sevänen. Kosketinsoitinten sävellys: Aleksi Munter, Friman, Vanhala ja Sevänen. Sanoitus: Sevänen. Sovitus: Insomnium ja Teemu Aalto. Kosketinsoitinten sovitus: Munter. 1. 1. Slaughter Moon 2. The Golden Wolf 3. At the Gates of Winter 4. The Gate Opens 5. The Final Stand 6. Into the Sleep === Suoratoistoversio === Digitaalisissa musikkipalveluissa kuten Spotifyssa ja iTunesissa albumi on jaettu seitsemään raitaan. # # # # # # # == Kokoonpano == * Ville Friman – kitara, laulu * Niilo Sevänen – laulu, basso * Markus Vanhala – kitara * Markus Hirvonen – rummut === Vierailijat === * Aleksi Munter – kosketinsoitin * Teemu Aalto – taustalaulu === Muut tekijät === * Kimmo Perkkiö – rumpujen äänitys (SF Sound Studio) * Hannu Honkonen ja Aleksi Munter – kosketinsoitinten äänitys (Scoring Helsinki) * Teemu Aalto – kitaroiden, basson ja laulun äänitys (Studio Korkeakoski), tuotanto * Dan Swanö – miksaus, masterointi (Unisound) * Teemu Tähkänen – kuvitus * Jussi Ratilainen – valokuvat * Nora Dirkling – taitto * Tuomas Puumalainen – novellin englanninkielinen käännös == Lähteet == == Aiheesta muualla == * * * Albumin traileri: Osa 1, 2, 3 ja 4 Luokka:Insomniumin albumit Luokka:Konseptialbumit Luokka:Vuoden 2016 albumit